11/10/2022 | Administración LocalMunicipal
Vilasantar
Aprobación definitiva da modificación da ordenanza da carpa municipal

Ao non haberse presentado reclamacións durante o prazo de exposición ao público, queda automaticamente elevado a definitivo o Acordo plenario provisional deste Concello de data 28-07-22 sobre a modificación da Ordenanza fiscal reguladora do prezo publico polo uso da carpa municipal, cuxo texto íntegro se fai público en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladoras das bases de réxime local e de conformidade co disposto nos artigos 41 a 47 e 127 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, regulase a cesión por parte do Concello de Vilasantar da carpa de lona e estrutura metálica de titularidade municipal co fin de proporcionar a entidades e particulares un espazo onde poida desenvolver a súas actividades e establécese o correspondente prezo público pola devandita cesión e instalación. Poderán solicitar o uso e instalación da carpa: - Asociacións legalmente constituídas de carácter veciñal, cultural, deportivas, sociais, etc do Concello de Vilasantar. - Comisións de Festas do Concello de Vilasantar. - Outras Administracións Públicas. - Outras entidades ou empresas do Concello de Vilasantar. - Veciñanza do Concello de Vilasantar. A solicitude do uso da carpas deberá estar dirixida ao Sr. Alcalde e deberá presentarse no Rexistro de Entrada do Concello de Vilasantar cunha antelación mínima de trinta días hábiles ao inicio do uso da carpa, aportando a seguinte documentación: - Solicitude na que se fará constar, como mínimo, os datos do solicitante, lugar onde se quere ubicar a carpa, e datas e breve descrición do uso e destino da carpa. - Liquidación e xustificante do ingreso do importe da prezo público correspondente de conformidade co establecido na presente Ordenanza (no seu defecto no prazo máximo 3 días dende notificación autorización). - Datos de identificación da persoa responsable da vixilancia e seguridade da carpa durante o período de utilización.4.1.- A concesión ou denegación de autorización do uso e instalación da carpa corresponderá á Xunta de Goberno Local ou no seu defecto mediante Resolución de Alcaldía.4.2.- Unicamente se autorizará o uso e instalación da carpa fora do Municipio de Vilasantar cando a solicitude estea debidamente motivada.4.3.- Terá preferencia para o uso da carpa o desenvolvemento de actividades organizadas, promovidas ou realizadas polo Concello de Vilasantar sobre calquera outra entidade.4.4.- O Concello de Vilasantar resérvase a facultade de fixar as datas de utilización do servizo, sen obrigación de que coincidan coas solicitadas. O Concello de Vilasantar deberá, nestes casos, motivar suficientemente dita variación. Non se establece un máximo de utilización da carpa.4.5.- A concesión do uso da carpa realizarase por orde de entrada da solicitude no rexistro do Concello de Vilasantar, coa salvidade da preferencia das asociacións e comisións de festas sobre empresas e particulares.1.- O solicitante deberá acondicionar o terreo destinado a ubicación da carpa, seguindo as instrucións do persoal designado polo Concello.2.- Aínda que estea outorgada a autorización para a instalación se xorden causas xustificadas (terreo inadecuado, climatoloxía, etc) que aconsellen que non se realice devandita instalación o persoal do Concello comunicarallo ao solicitante con indicación expresa da causa que impide a súa instalación.3.- As tarefas de montaxe e desmontaxe da carpa correrán por conta do/a solicitante, que deberá de contar con persoal suficiente e adecuado para a súa realización, mínimo 4 persoas. O solicitante terá as seguintes obrigas: - Custodiar e vixiar a carpa, conservación dos elementos da carpa e obriga de comunicar ao Concello de Vilasantar calquera dano no material, perda ou deterioro das pezas da estrutura. - Cumprir as disposicións e normas desta ordenanza, así como as que figuren na resolución de concesión de autorización. - Efectuar o pago da prezo público establecido nesta ordenanza. - Contar coas licenzas correspondentes, no seu caso. - Destinar a carpa a actividade para a que foi solicitada. - Estar o corrente no pagamento das débedas co Concello de Vilasantar.1.-Na carpa poderán realizarse actividades de tipo cultural, social, deportivo, educativo, ocio, lúdicas, etc, que conten coas autorizacións pertinentes para o seu desenvolvemento.2.-En ningún caso no interior da carpa poderá realizarse actividades que contraveñan os principios de igualdade das persoas, realización de actos de carácter violento ou que atenten contra a dignidade das persoas ou discrimine a persoas ou grupos por razón de raza, sexo, relixión, opinión ou calquera outra condición ou circunstancia persoal ou social nin accións violentas ou vexatorias. A autorización de cesión de uso da carpa poderá extinguirse: a) Pola realización de actividades que non conten con todas as autorizacións regulamentarias ou que contraveñan a presente ordenanza. b) Pola necesidade suficientemente motivada do uso da carpa para a prestación doutros servizos públicos. Neste caso o solicitante prexudicado quedará exento do pago da prezo público, procedendo o Concello, no seu caso, ao reintegro do importe correspondente. c) Por causas imprevistas de forza maior que desaconsellen a instalación da carpa. De conformidade co disposto no Real Decreto 2/2004, polo que se aproba o texto refundido da Lei Reguladora das Facendas Locais, o Concello de Vilasantar establece o prezo público polo uso e instalación da carpa regulado na presente Ordenanza.1.- Son suxeitos obrigados ao pagamento da prezo público os usuarios previstos no artigo 2 da presente ordenanza que soliciten o uso e instalación da carpa.2.- Son responsables solidarios da débeda tributaria as persoas ou entidades a que se refire o artigo 42 da lei 58/2003, de 17 de decembro, Xeral Tributaria. O prezo público que corresponderá abonar polo uso privativo da carpa de titularidade municipal, que incluirá o transporte, fíxase en 200,00€ (DOUS CENTOS EUROS). O prezo público devengarase cando se inicie a solicite da prestación ou utilización da carpa municipal por parte dos/as interesados/as ou no prazo máximo de 3 días dende a notificación da concesión do uso. O importe do prezo público ingresarase na conta do concello e non se iniciará a utilización da carpa, nin a tramitación do expediente, en tanto non se fixera efectivo o pago correspondente de acordo co artigo 26.1. b) do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Procederá a exención e bonificación do prezo publico nos supostos e condicións expresamente previstas nas normas con rango de lei. En todo o relativo a cualificación das infraccións tributarias así coma á imposición das sancións que polas mesmas correspondan en cada caso, aplicarase o réxime regulado na Lei Xeral Tributaria e nas disposicións que a complementan e desenvolven. A presente Ordenanza entrará en vigor o día seguinte ao da publicación do seu texto no Boletín Oficial da Provincia e unha vez transcorrido o prazo previsto no artigo 65.2 da Lei 7/1985, do 2 de abril, de bases do réxime local, permanecendo en vigor ata a súa modificación ou derrogación expresa. Contra o presente Acordo, conforme ao artigo 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, poderase interpor recurso contencioso-administrativo, ante a Sala do Contencioso-Administrativo do Tribunal Superior de Xustiza, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa En Vilasantar, a 4 de outubro de 2022 O Alcalde Asdo. Fernando Pérez Fernández